title: Решение (ЕС) 2017/1793 на Съвета от 15 септември 2017 година за изменение на Решение (ЕС) 2017/1792 за подписване, от името на Съюза, и временно прилагане на Двустранното споразумение между Европейския съюз и Съединените американски щати относно пруденциалните мерки в областта на застраховането и презастраховането

text:
               6.10.2017

               BG

               Официален вестник на Европейския съюз

               L 258/3

         РЕШЕНИЕ (ЕС) 2017/1793 НА СЪВЕТА
   от 15 септември 2017 година
   за изменение на Решение (ЕС) 2017/1792 за подписване, от името на Съюза, и временно прилагане на Двустранното споразумение между Европейския съюз и Съединените американски щати относно пруденциалните мерки в областта на застраховането и презастраховането
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 21 април 2015 г. Съветът разреши на Комисията да започне преговори със Съединените американски щати по споразумение в областта на презастраховането. Преговорите приключиха успешно с размяна на писма между ръководителите на преговорите на 12 януари 2017 г.

               (2)

               Споразумението следва да бъде подписано от името на Европейския съюз на английски език, при условие за сключването му на по-късна дата. За тази цел Решение (ЕС) 2017/1792 (1) следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение (ЕС) 2017/1792 се изменя, както следва:

               1)

               Член 2 се заменя със следното:
               „Член 2
               Председателят на Съвета е оправомощен да посочи лицето(лицата), упълномощено(упълномощени) да подпише(подпишат) споразумението от името на Съюза, както и размяната на писма между Европейския съюз и Съединените американски щати относно езиковия режим. Подписването на споразумението се извършва заедно с подписването на размяната на писма.“

               2)

               Вмъква се следният член:
               „Член 3а
               Споразумението се подписва на английски език. Съгласно правото на Съюза споразумението се изготвя от Съюза и на български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език. Тези допълнителни езикови версии се заверяват чрез размяна на дипломатически ноти между Европейския съюз и Съединените американски щати. Всички заверени версии имат еднаква стойност.“

         Член 2
   Настоящото решение влиза в сила в деня на приемането му.

      Съставено в Брюксел на 15 септември 2017 година.

            За Съвета

            Председател

         M. MAASIKAS

      (1)  Решение (ЕС) 2017/1792 на Съвета от 29 май 2017 година за подписване, от името на Съюза, и временно прилагане на Двустранното споразумение между Европейския съюз и Съединените американски щати относно пруденциалните мерки в областта на застраховането и презастраховането (вж. страница 1 от настоящия брой на Официален вестник).


title: Решение (ЕС) 2016/1573 на Европейския парламент от 28 април 2016 година относно освобождаването от отговорност във връзка с изпълнението на бюджета на Агенцията на Европейския съюз за основните права за финансовата 2014 година

text:
               14.9.2016

               BG

               Официален вестник на Европейския съюз

               L 246/368

         РЕШЕНИЕ (ЕС) 2016/1573 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Агенцията на Европейския съюз за основните права за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията на Европейския съюз за основните права за финансовата 2014 година,

               —

               като взе предвид доклада на Сметната палата относно годишните отчети на Агенцията на Европейския съюз за основните права за финансовата 2014 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Агенцията във връзка с изпълнението на бюджета за финансовата 2014 година (05584/2016 – C8-0064/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 168/2007 на Европейския парламент и на Съвета от 15 февруари 2007 г. за създаване на Агенция на Европейския съюз за основните права (4), и по-специално член 21 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0108/2016),

               1.

               Освобождава от отговорност директора на Агенцията на Европейския съюз за основните права във връзка с изпълнението на бюджета на Агенцията за финансовата 2014 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Агенцията на Европейския съюз за основните права, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 334.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 53, 22.2.2007 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение на Съвета от 22 февруари 1988 година относно включването на допълнителен протокол към споразумението за асоцииране между Европейската икономическа общност и Турция

text:
Важна правна забележка

|

31988D0089

Официален вестник n° L 053 , 27/02/1988 стр. 0090 - 0090 специално финландско издание: глава 3 том 26 стр. 0059  специално шведско издание: глава 3 том 26 стр. 0059  специално чешко издание глава 03 том 08 стр. 9  - 9 специално испанско издание глава 03 том 08 стр. 9  - 9 специално унгарско издание глава 03 том 08 стр. 9  - 9 специално литвийско издание глава 03 том 08 стр. 9  - 9 LV.ES глава 03 том 08 стр. 9  - 9 MT.ES глава 03 том 08 стр. 9  - 9 PL.ES глава 03 том 08 стр. 9  - 9 SK.ES глава 03 том 08 стр. 9  - 9 специално словенско издание глава 03 том 08 стр. 9  - 9

		19880222Решение на Съветаот 22 февруари 1988 годинаотносно включването на допълнителен протокол към споразумението за асоцииране между Европейската икономическа общност и Турция(88/89/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 238 от него,като взе предвид препоръката на Комисията,като взе предвид съгласието на Европейския парламент [1],като има предвид, че допълнителният протокол към споразумението за асоцииране между Европейската икономическа общност и Турция [2], подписано в Анкара на 12 септември 1963 г., следва да бъде одобрен,РЕШИ:Член 1Допълнителният протокол към Споразумението за асоцииране между Европейската икономическа общност и Турция се одобрява с настоящия документ от името на Общността.Текстът на протокола е приложен към това решение.Член 2Председателят на Съвета извършва нотификацията, предвидена в член 4 от протокола [3].Член 3Настоящото решение влиза в сила в деня след публикуването му в Официален вестник на Европейските общности.Съставено в Брюксел на 22 февруари 1988 година.За СъветаПредседателH.-D. Genscher[1] Становище от 20 януари 1988 г. (все още непубликувано в Официален вестник).[2] ОВ 217, 29.12.1964 г., стр. 3687/64.[3] Датата на влизане в сила на протокола ще бъде публикувана в Официален вестник на Европейските общности от Генералния секретариат на Съвета.--------------------------------------------------


title: 2007/394/ЕОРешение на Комисията от 7 юни 2007 година за изменение на Директива 90/377/ЕИО на Съвета относно методологията, която трябва да се прилага при събирането на цените на газта и електричеството за промишлени крайни потребители   (Текст от значение за ЕИП)

text:
               9.6.2007

               BG

               Официален вестник на Европейския съюз

               L 148/11

      РЕШЕНИЕ НА КОМИСИЯТА

   от 7 юни 2007 година
   за изменение на Директива 90/377/ЕИО на Съвета относно методологията, която трябва да се прилага при събирането на цените на газта и електричеството за промишлени крайни потребители
   (Текст от значение за ЕИП)
   (2007/394/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 90/377/ЕИО на Съвета относно процедура на Общността за подобряване на прозрачността на цените на газта и електричеството за промишлени крайни потребители (1), и по-специално член 6 от нея,
   като има предвид, че:

               (1)

               Директива 90/377/ЕИО описва подробностите относно формата, съдържанието и всички други характеристики на информацията, която трябва да се предостави от предприятията, които доставят газ и електричество на промишлените крайни потребители.

               (2)

               Методологията, която се използва за събиране на информация за цените, трябва да се поддържа актуална, за да отразява действителността на конкурентните пазари на електричество и газ, разработени съгласно Директива 2003/54/ЕО на Европейския парламент и на Съвета от 26 юни 2003 г. относно общите правила на вътрешния пазар на електроенергия и отменяща Директива 96/92/ЕО (2) и Директива 2003/55/ЕО на Европейския парламент и на Съвета от 26 юни 2003 г. относно общите правила за вътрешния пазар на природен газ и отменяне на Директива 98/30/ЕО (3), включително факта, че сега са активни по няколко доставчици на всеки един пазар.

               (3)

               Мерките, предвидени в настоящото решение, са в съответствие със становището на Комитета, което е посочено в член 7 от Директива 90/377/ЕИО.

               (4)

               Директива 90/377/ЕИО следва съответно да се измени,

         РЕШИ:
   Член 1
   Приложенията към Директива 90/377/ЕИО се заменят с текста в приложението към настоящото решение.
   Член 2
   Настоящото решение влиза в сила на двадесетия ден след датата на неговото публикуване в Официален вестник на Европейския съюз.

      Съставено в Брюксел на 7 юни 2007 година.

            За Комисията

         Andris PIEBALGS

            Член на Комисията

      (1)  ОВ L 185, 17.7.1990 г., стр. 16—24. Директива, последно изменена с Директива 2006/108/ЕО (ОВ L 363, 20.12.2006 г., стр. 414).

      (2)  ОВ L 176, 15.7.2003 г., стр. 37. Директива, последно изменена с Решение 2006/653/ЕО на Комисията (ОВ L 270, 29.9.2006 г., стр. 72).

      (3)  ОВ L 176, 15.7.2003 г., стр. 57.

      ПРИЛОЖЕНИЕ
      „
            ПРИЛОЖЕНИЕ I
            ЦЕНИ НА ГАЗТА
            Цени на газта за промишлени крайни потребители (1), които трябва да бъдат събрани съгласно следната методология:

                        а)

                        Цените, които трябва да бъдат съобщени, са цените, които промишлените крайни потребители заплащат, когато закупуват природен газ, който се подава посредством мрежа за тяхно собствено ползване.

                        б)

                        Разглежда се потреблението за промишлени нужди. Въпреки това от системата се изключват потребителите, които ползват газ за:

                                    —

                                    производство на електроенергия в електроцентрали или централи за комбинирано производство на електроенергия и топлоенергия,

                                    —

                                    неенергийни цели (например в химическата индустрия),

                                    —

                                    над 4 000 000 гигаджаула (GJ) годишно.

                        в)

                        Регистрираните цени се основават на система от стандартни потребителски категории, които се дефинират основно от нивото на годишното потребление на газ.

                        г)

                        Цените се събират два пъти в годината, в началото на всяко полугодие, (януари и юли), и се отнасят до средните цени, заплатени от промишлените крайни потребители на газ през предишното полугодие. Първото съобщение на данни за цените до Статистическата служба на Европейските общности се отнася до положението към 1 януари 2008 г.

                        д)

                        Цените трябва да се посочват в националната валута за гигаджаул. Единицата използвана енергия се измерва въз основа на брутната калоричност.

                        е)

                        Цените трябва да включват всички дължими такси: таксите за мрежата, плюс консумираната енергия, минус всички отстъпки или премии, плюс други такси (такси за наемане на измервателен уред, фиксираните такси и др.). Първоначалните инсталационни такси не се включват.

                        ж)

                        Цените се регистрират като национални средни цени.

                        з)

                        Държавите-членки разработват и прилагат ефективни по отношение на цената процедури, за да осигурят система за събиране на представителни данни, въз основа на следните правила:

                                    —

                                    Цените представляват среднопретеглени цени, като се използват пазарните дялове на доставящите газ предприятия, изследвани като фактори, които имат тежест. Средноаритметични цени се предоставят само когато не могат да се изчислят претеглени стойности. Във всеки един от случаите държавите-членки гарантират, че представителният дял на националния пазар се покрива от изследването.

                                    —

                                    Пазарните дялове трябва да се основават на количеството фактуриран газ от предприятията, които доставят газ, до промишлените крайни потребители. Ако е възможно, пазарните дялове се изчисляват отделно за всяка една категория. Информацията, която се използва за изчисляване на среднопретеглените цени, се управлява от държавите-членки, като се спазват правилата за поверителност.

                                    —

                                    В интерес на поверителността данните, свързани с цените, се съобщават само когато в съответните държави-членки има поне трима крайни потребители във всяка една от категориите, посочени в буква й).

                        и)

                        Трябва да се осигурят три ценови равнища:

                                    —

                                    цени без данъци и налози;

                                    —

                                    цени без ДДС и други възстановими данъци;

                                    —

                                    цени с включени всички данъци, налози и ДДС.

                        й)

                        Цените на газта се изследват за следните категории промишлени крайни потребители:

                                    Промишлен краен потребител

                                    Годишно потребление на газ (GJ)

                                    най-ниско

                                    най-високо

                                    Категория I1

                                    < 1 000

                                    Категория I2

                                    1 000

                                    < 10 000

                                    Категория I3

                                    10 000

                                    < 100 000

                                    Категория I4

                                    100 000

                                    < 1 000 000

                                    Категория I5

                                    1 000 000

                                    <= 4 000 000

                        к)

                        Веднъж на всеки две години, заедно със съобщаването на цените през януари, трябва да се съобщава информация за прилаганата система за събиране до Статистическата служба на Европейските общности, и по-конкретно: описание на изследването и неговия обхват (брой на изследваните доставящи предприятия, общ процент на представения пазар и др.) и критериите, които се използват за изчисляване на среднопретеглените цени, както и общите обеми на потребление, представени от всяка категория. Първото съобщение във връзка със системата за събиране засяга положението към 1 януари 2008 г.

                        л)

                        Веднъж годишно, заедно със съобщаването на цените през януари, на Статистическата служба на Европейските общности се предоставя информация за основните средни характеристики и фактори, влияещи на цените, които се съобщават за всяка потребителска категория.
                        Информацията включва:

                                    —

                                    средни коефициенти на натоварване за промишлените крайни потребители за всяка потребителска категория, изчислени на базата на общата доставена енергия и средния максимален разход;

                                    —

                                    описание на предоставените отстъпки за прекъсваемост на доставянето;

                                    —

                                    описание на фиксираните такси, таксите за наемане на измервателен уред или всички други такси, които са приложими на национално ниво.

                        м)

                        Веднъж годишно, заедно със съобщаването през януари, трябва също да се съобщават и ставките и методът на изчисляване, както и описание на данъците, наложени върху продажбите на газ на индустриални крайни потребители. Описанието трябва да включва всички неданъчни налози, които покриват разходите за системата и задълженията за обществено обслужване.
                        Описанието на данъците, което трябва да се предостави, включва три ясно разграничени раздела:

                                    —

                                    данъци, налози, неданъчни налози, такси и всички други фискални такси, които не са идентифицирани във фактурите, предоставени на промишлените крайни потребители. Елементите, описани в тази точка, се включват в съобщените цифри за ценово равнище „цени без данъци и налози“;

                                    —

                                    данъци и налози, които са идентифицирани във фактурите, предоставени на промишлените крайни потребители и се считат за невъзстановими. Следователно елементите, описани в тази точка, се включват в съобщените цифри за ценово равнище „цени без ДДС и други възстановими данъци“;

                                    —

                                    данък върху добавената стойност (ДДС) и други възстановими данъци, които са идентифицирани във фактурите, предоставени на промишлените крайни потребители. Елементите, описани в тази точка, се включват в съобщените цифри за ценово равнище „цени с включени всички данъци, налози и ДДС“.

                              Кратко описание на различните данъци, налози, неданъчни налози, такси и фискални такси, които са приложими:

                                    —

                                    Данък върху добавената стойност.

                                    —

                                    Концесионни такси. Те обикновено се отнасят за лицензи и такси за заемането на земя и обществена или частна собственост от мрежи или други съоръжения за подаване на газ.

                                    —

                                    Данъци и налози за околната среда. Те обикновено се отнасят или за насърчаването на възобновяеми енергийни източници или централи за комбинирано производство на електроенергия и топлоенергия, или като тежест за емисиите на CO2, SO2 или на друг агент, свързани с климатичните промени.

                                    —

                                    Други данъци или налози, свързани с енергийния сектор: задължения/такси за обществено обслужване, налози за регулаторните органи, финансиращи електроснабдяването и др.

                                    —

                                    Други данъци или налози, които не са свързани с енергийния сектор: национални, местни или регионални фискални данъци върху консумираната енергия, данъци върху подаването на газ и др.

                              Данъците върху дохода, данъците, свързани със собствеността, петролът за моторните превозни средства, пътните данъци, данъците за лицензи за далекосъобщения, радио, реклама, таксите за лицензи, данъците за отпадъци и други не се вземат предвид и се изключват от това описание, тъй като те несъмнено са част от разходите на операторите и се прилагат също за други промишлености или дейности.

                        н)

                        В държави-членки, където само една фирма покрива всички промишлени продажби, информацията може да се предостави от тази фирма. В държави-членки, където повече фирми са включени в тази дейност, информацията трябва да се предостави от независима статистическа организация.

            ПРИЛОЖЕНИЕ II
            ЦЕНИ НА ЕЛЕКТРИЧЕСТВОТО
            Цени на електричеството за промишлени крайни потребители (2), които трябва да бъдат събрани и обработени съгласно следната методология:

                        а)

                        Цените, които трябва да бъдат съобщени, са цените, които промишлените крайни потребители заплащат, когато закупуват електричество за свое собствено ползване.

                        б)

                        Разглежда се цялото потребление на електричество за промишлени нужди.

                        в)

                        Регистрираните цени се основават на система от стандартни потребителски категории, които се дефинират основно от нивото на годишното потребление на електричество.

                        г)

                        Цените се събират два пъти в годината, в началото на всяко полугодие (януари и юли), и се отнасят до средните цени, заплатени от промишлените крайни потребители на електричество през предишното полугодие. Първото съобщение на данни за цените до Статистическата служба на Европейските общности се отнася до положението към 1 януари 2008 г.

                        д)

                        Цените трябва да се посочват в националната валута за kWh.

                        е)

                        Цените трябва да включват всички дължими такси: таксите за мрежата, плюс консумираната енергия, минус всички отстъпки или премии, плюс други такси (фиксирани такси за заявена мощност, търговски такси, такси за наемане на измервателен уред и др.). Първоначалните инсталационни такси не се включват.

                        ж)

                        Цените се регистрират като национални средни цени.

                        з)

                        Държавите-членки разработват и прилагат ефективни по отношение на цената процедури, за да осигурят система за събиране на представителни данни, въз основа на следните правила:

                                    —

                                    Цените представляват среднопретеглени цени, като се използват пазарните дялове на доставящите електричество предприятия, изследвани като фактори, които имат тежест. Средноаритметични цени се предоставят само когато не могат да се изчислят претеглени стойности. Във всеки един от случаите държавите-членки гарантират, че представителният дял на националния пазар се покрива от изследването.

                                    —

                                    Пазарните дялове трябва да се основават на количеството фактурирано електричество от предприятията, които доставят електричество, до промишлените крайни потребители. Ако е възможно, пазарните дялове се изчисляват отделно за всяка една категория. Информацията, която се използва за изчисляване на среднопретеглените цени, се управлява от държавите-членки, като се спазват правилата за поверителност.

                                    —

                                    В интерес на поверителността данните, свързани с цените, се съобщават само когато в съответните държави-членки има поне трима крайни потребители във всяка една от категориите, посочени в буква й).

                        и)

                        Трябва да се осигурят три ценови равнища:

                                    —

                                    цени без данъци и налози;

                                    —

                                    цени без ДДС и други възстановими данъци;

                                    —

                                    цени с включени всички данъци, налози и ДДС.

                        й)

                        Цените на електричеството се изследват за следните категории промишлени крайни потребители:

                                    Промишлен краен потребител

                                    Годишно потребление на електричество (MWh)

                                    Най-ниско

                                    Най-високо

                                    Категория IA

                                    < 20

                                    Категория IB

                                    20

                                    < 500

                                    Категория IC

                                    500

                                    < 2 000

                                    Категория ID

                                    2 000

                                    < 20 000

                                    Категория IE

                                    20 000

                                    < 70 000

                                    Категория IF

                                    70 000

                                    <= 150 000

                        к)

                        Веднъж на всеки две години, заедно със съобщаването на цените през януари, трябва да се съобщава информация за прилаганата система за събиране до Статистическата служба на Европейските общности, и по-конкретно: описание на изследването и неговия обхват (брой на изследваните доставящи предприятия, общ процент на представения пазар и др.) и критериите, които се използват за изчисляване на среднопретеглените цени, както и общите обеми на потребление, представени от всяка категория. Първото съобщение във връзка със системата за събиране засяга положението към 1 януари 2008 г.

                        л)

                        Веднъж годишно, заедно със съобщаването на цените през януари, на Статистическата служба на Европейските общности се предоставя информация за основните средни характеристики и фактори, влияещи на цените, които се съобщават за всяка потребителска категория.
                        Информацията, която трябва да се предостави, включва:

                                    —

                                    средни коефициенти на натоварване за промишлените крайни потребители за всяка потребителска категория, изчислени на базата на общата доставена енергия и средния максимален разход;

                                    —

                                    таблица, в която се посочват ограниченията за волтажа по страни.

                                    —

                                    описание на фиксираните такси, таксите за наемане на измервателен уред или всички други такси, които са приложими на национално ниво.

                        м)

                        Веднъж годишно, заедно със съобщаването през януари, трябва също да се съобщават и ставките и методът на изчисляване, както и описание на данъците, наложени върху продажбите на електричество на индустриални крайни потребители. Описанието трябва да включва всички неданъчни налози, които покриват разходите за системата и задълженията за обществено обслужване.
                        Описанието на данъците, което трябва да се предостави, включва три ясно разграничени раздела:

                                    —

                                    данъци, налози, неданъчни налози, такси и всички други фискални такси, които не са идентифицирани във фактурите, предоставени на промишлените крайни потребители. Елементите, описани в тази точка, се включват в съобщените цифри за ценово равнище „цени без данъци и налози“;

                                    —

                                    данъци и налози, които са идентифицирани във фактурите, предоставени на промишлените крайни потребители и се считат за невъзстановими. Елементите, описани в тази точка, се включват в съобщените цифри за ценово равнище „цени без ДДС и други възстановими данъци“;

                                    —

                                    данък върху добавената стойност (ДДС) и други възстановими данъци, които са идентифицирани във фактурите, предоставени на промишлените крайни потребители. Елементите, описани в тази точка, се включват в съобщените цифри за ценово равнище „цени с включени всички данъци, налози и ДДС“.

                              Кратко описание на различните данъци, налози, неданъчни налози, такси и фискални такси, които могат да бъдат приложими:

                                    —

                                    данък върху добавената стойност;

                                    —

                                    концесионни такси. Те обикновено се отнасят за лицензи и такси за заемането на земя и обществена или частна собственост от мрежи или други съоръжения за подаване на електричество;

                                    —

                                    данъци и налози за околната среда. Те обикновено се отнасят или за насърчаването на възобновяеми енергийни източници или централи за комбинирано производство на електроенергия и топлоенергия, или като тежест за емисиите на CO2, SO2 или на друг агент, свързани с климатичните промени;

                                    —

                                    данъци за ядрени и други инспекции: такси за извеждане от експлоатация на ядрени съоръжения, инспекция и такси за ядрени съоръжения и др.;

                                    —

                                    други данъци или налози, свързани с енергийния сектор: задължения/такси за обществено обслужване, налози за регулаторните органи, финансиращи електроснабдяването и др.;

                                    —

                                    други данъци или налози, които не са свързани с енергийния сектор: национални, местни или регионални фискални данъци върху консумираната енергия, данъци върху подаването на електричество и др.

                              Данъците върху дохода, данъците, свързани със собствеността, акцизите върху петролните продукти и горива, различни от тези, които се използват за произвеждането на електричество, петролът за моторните превозни средства, пътните данъци, данъците за лицензи за далекосъобщения, радио, реклама, таксите за лицензи, данъците за отпадъци и други не се вземат предвид и се изключват от това описание, тъй като те несъмнено са част от разходите на операторите и се прилагат също за други промишлености или дейности.

                        н)

                        Веднъж годишно, заедно със съобщаването на цените през януари, на Статистическата служба на Европейските общности се съобщава разпределение на цените на електричеството по основни компоненти. Това разпределение на цените на електричеството по основни компоненти се основава на следната методология:
                        Пълната цена на електричеството за потребителска категория може да се разглежда като общата сума от цените за „мрежа“, цените за „енергия и доставяне“ (т. е. от произвеждането към търговското приложение, с изключение на мрежите) и всички данъци и налози.

                                    —

                                    Цената за „мрежа“ е съотношението между дохода, свързан с тарифите за разпространение и подаване, и (ако е възможно) съответния обем в kWh за потребителска категория. Ако не са налице отделни обеми в kWh за всяка категория, трябва да се предоставят приблизителни оценки.

                                    —

                                    Цената за „енергия и доставяне“ е общата цена, минус цената за „мрежа“ и минус всички данъци и налози.

                                    —

                                    Данъци и налози. За този компонент се предоставя допълнително разпределение:

                                                —

                                                данъци и налози върху цените за „мрежа“;

                                                —

                                                данъци и налози върху цените за „енергия и доставяне“;

                                                —

                                                ДДС и други възстановими данъци.

                              ЗАБЕЛЕЖКА: Ако допълнителните услуги се идентифицират отделно, те могат да бъдат разпределени в един от двата основни компонента, както следва:

                                    —

                                    Цената за „мрежа“ ще включва следните разходи: тарифи за разпространение и подаване, загуби при разпространението и подаването, разходи за мрежата, услуги след продажбата, разходи за обслужване на системата и такси за наемане на измервателен уред.

                                    —

                                    Цената за „енергия и доставяне“ ще включва следните разходи: произвеждане, събиране, балансиране на енергия, разходи за доставената енергия, услуги за клиентите, управление след продажбите, измерване и други разходи за доставянето.

                                    —

                                    Други специфични разходи: в тази точка се включват разходите, които не са нито разходи за мрежата, нито разходи за енергия и доставяне, нито данъци. Ако съществуват такива разходи, те се съобщават отделно.

                        о)

                        В държави-членки, където само една фирма покрива всички промишлени продажби, информацията може да се предостави от тази фирма. В държави-членки, където повече фирми са включени в тази дейност, информацията трябва да се предостави от независима статистическа организация.

                  “

         (1)  Промишленият краен потребител може да включва други нежилищни потребители.

         (2)  Промишленият краен потребител може да включва други нежилищни потребители.


title: Решение на Съвета от 16 май 2013 година за назначаване и замяна на членове на управителния съвет на Европейския център за развитие на професионалното обучение

text:
               5.6.2013

               BG

               Официален вестник на Европейския съюз

               C 159/1

         РЕШЕНИЕ НА СЪВЕТА
   от 16 май 2013 година
   за назначаване и замяна на членове на управителния съвет на Европейския център за развитие на професионалното обучение
   (2013/000/)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид внесената от Комисията в Съвета кандидатура в категорията на представителите на организациите на работниците и служителите,
   като има предвид, че:

               (1)

               С решението си от 16 юли 2012 г. (2) Съветът назначи членовете на управителния съвет на Европейския център за развитие на професионалното обучение за периода от 18 септември 2012 г. до 17 септември 2015 г.

               (2)

               В управителния съвет на Европейския център за развитие на професионалното обучение е свободно едно място за член от Испания в категорията на представителите на организациите на работниците и служителите,

         ПРИЕ НАСТОЯЩОТО РЕШЕНИЕ:
   Член единствен
   Посоченото по-долу лице се назначава за член на управителния съвет на Европейския център за развитие на професионалното обучение за остатъка от мандата, който изтича на 17 септември 2015 г.:
   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ И СЛУЖИТЕЛИТЕ:

               ИСПАНИЯ

               Г-н Francisco Javier LÓPEZ

      Съставено в Брюксел на 16 май 2013 година.

            За Съвета

            Председател

         R. QUINN

      (1)  ОВ L 39, 13.2.1975 г., стр. 1.

      (2)  ОВ С 228, 31.7.2012 г., стр. 3.


title: 2012/747/ЕС: Решение на Съвета от 3 декември 2012 година относно позицията, която да бъде заета от Европейския съюз в рамките на Съвместния комитет на ЕИП във връзка с изменението на Протокол 31 към Споразумението за ЕИП (относно сътрудничеството в специфични области извън четирите свободи)

text:
               5.12.2012

               BG

               Официален вестник на Европейския съюз

               L 333/1

         РЕШЕНИЕ НА СЪВЕТА
   от 3 декември 2012 година
   относно позицията, която да бъде заета от Европейския съюз в рамките на Съвместния комитет на ЕИП във връзка с изменението на Протокол 31 към Споразумението за ЕИП (относно сътрудничеството в специфични области извън четирите свободи)
   (2012/747/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 189, във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) (наричано по-долу „Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към него.

               (3)

               Протокол 31 към Споразумението за ЕИП съдържа специфични разпоредби и условия относно сътрудничеството в специфични области извън четирите свободи.

               (4)

               Регламент (ЕС) № 911/2010 на Европейския парламент и на Съвета от 22 септември 2010 г. относно европейската програма за мониторинг на Земята (ГМОСС) и нейните начални операции (2011—2013 г.) (3) беше включен в Споразумението за ЕИП с Решение на Съвместния комитет на ЕИП № 139/2012 (4).

               (5)

               С Решение на Съвместния комитет на ЕИП № 139/2012 бе спряно прилагането на Регламент (ЕС) № 911/2010 към Исландия, докато Съвместният комитет на ЕИП не реши друго.

               (6)

               Целесъобразно е да се възобнови прилагането на Регламент (ЕС) № 911/2010 към Исландия от 1 януари 2013 г.

               (7)

               Следователно Протокол 31 към Споразумението за ЕИП следва да бъде съответно изменен.

               (8)

               Позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която следва да бъде заета от името на Европейския съюз в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 3 декември 2012 година.

            За Съвета

            Председател

         N. SYLIKIOTIS

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  ОВ L 276, 20.10.2010 г., стр. 1.

      (4)  ОВ L 309, 8.11.2012 г., стр. 21.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2012
      от …
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство (наричано по-долу „Споразумението за ЕИП“), и по-специално членове 86 и 98 от него,
      като има предвид, че:

                  (1)

                  Регламент (ЕС) № 911/2010 на Европейския парламент и на Съвета от 22 септември 2010 г. относно европейската програма за мониторинг на Земята (ГМОСС) и нейните начални операции (2011—2013 г.) (1) беше включен в Споразумението за ЕИП с Решение на Съвместния комитет на ЕИП № 139/2012 (2).

                  (2)

                  Прилагането на Регламент (ЕС) № 911/2010 към Исландия следва да бъде възобновено.

                  (3)

                  Следователно Протокол 31 към Споразумението за ЕИП следва да се измени, за да се даде възможност това възобновяване да породи действие от 1 януари 2013 г.,

            ПРИЕ НАСТОЯЩОТО РЕШЕНИЕ:
      Член 1
      В параграф 8в от член 1 от Протокол 31 към Споразумението за ЕИП адаптация д) се заличава.
      Член 2
      Настоящото решение влиза в сила в деня след внасянето на последната нотификация в Съвместния комитет на ЕИП съгласно член 103, параграф 1 от Споразумението за ЕИП (3).
      Прилага се от 1 януари 2013 г.
      Член 3
      Настоящото решение се публикува в раздел „ЕИП“ и в притурката за ЕИП към Официален вестник на Европейския съюз.

         Съставено в … на …

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L 276, 20.10.2010 г., стр. 1.

         (2)  ОВ L 309, 8.11.2012 г., стр. 21.

         (3)  [Без отбелязани конституционни изисквания.] [С отбелязани конституционни изисквания.]


title: 2011/33/ЕС: Решение на Съвета от 8 ноември 2010 година за сключването на Протокола към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Украйна, от друга страна, относно Рамково споразумение между Европейския съюз и Украйна за общите принципи на участие на Украйна в програми на Съюза

text:
               21.1.2011

               BG

               Официален вестник на Европейския съюз

               L 18/1

         РЕШЕНИЕ НА СЪВЕТА
   от 8 ноември 2010 година
   за сключването на Протокола към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Украйна, от друга страна, относно Рамково споразумение между Европейския съюз и Украйна за общите принципи на участие на Украйна в програми на Съюза
   (2011/33/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 114, 168, 169 и 172, член 173, параграф 3 и членове 188 и 192 във връзка с член 218, параграф 6, буква а) и член 218, параграф 8, първа алинея от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               Протоколът към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Украйна, от друга страна (1), относно Рамково споразумение между Европейския съюз и Украйна за общите принципи на участие на Украйна в програми на Съюза (наричан по-нататък „Протоколът“), бе подписан от името на ЕС на 22 ноември 2010 г.

               (2)

               В резултат на влизането в сила на Договора от Лисабон на 1 декември 2009 г. Европейският съюз замени Европейската общност и е неин правоприемник.

               (3)

               Протоколът следва да бъде сключен,

         ПРИЕ НАСТОЯЩОТО РЕШЕНИЕ:
   Член 1
   Одобрява се от името на Европейския съюз Протоколът към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Украйна, от друга страна, относно Рамково споразумение между Европейския съюз и Украйна за общите принципи на участие на Украйна в програми на Съюза (2).
   Член 2
   Председателят на Съвета представя от името на Съюза нотификацията, предвидена в член 10 от Протокола.
   Член 3
   Настоящото решение влиза в сила в деня на приемането му.

      Съставено в Брюксел на 8 ноември 2010 година.

            За Съвета

            Председател

         M. WATHELET

      (1)  ОВ L 49, 19.2.1998 г., стр. 3.

      (2)  Вж. стр. 3 от настоящия брой на Официален вестник.


title: Решение 2013/366/ОВППС на Съвета от 9 юли 2013 година за изменение и удължаване на мандата на специалния представител на Европейския съюз в Косово

text:
               10.7.2013

               BG

               Официален вестник на Европейския съюз

               L 189/9

         РЕШЕНИЕ 2013/366/ОВППС НА СЪВЕТА
   от 9 юли 2013 година
   за изменение и удължаване на мандата на специалния представител на Европейския съюз в Косово (1)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 25 януари 2012 г. Съветът прие Решение 2012/39/ОВППС (2) за назначаване на г-н Samuel ŽBOGAR за специален представител на Европейския съюз (СПЕС) в Косово. Мандатът на СПЕС изтича на 30 юни 2013 г.

               (2)

               Мандатът на СПЕС следва да бъде изменен и удължен с още 12 месеца.

               (3)

               СПЕС ще изпълнява мандата в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Samuel ŽBOGAR като СПЕС в Косово се изменя и удължава до 30 юни 2014 г. Мандатът на СПЕС може да бъде прекратен предсрочно, ако Съветът вземе решение за това по предложение на върховния представител на Съюза по въпросите на външните работи и политиката на сигурност (ВП).
   Член 2
   Цели на политиката
   Мандатът на СПЕС се основава на целите на политиката на Съюза в Косово. Тези цели включват заемането на водеща роля в утвърждаването на стабилно, жизнеспособно, демократично и многоетническо Косово; укрепването на стабилността в региона и допринасянето за регионалното сътрудничество и добросъседските отношения на Западните Балкани; утвърждаването на Косово, ангажирано със спазването на принципите на върховенството на закона и закрилата на малцинствата, както и на културното и религиозното наследство; подкрепата за напредъка на Косово по пътя към Съюза в съответствие с европейската перспектива на региона и съгласно съответните заключения на Съвета.
   Член 3
   Мандат
   За постигане на целите на политиката СПЕС има мандат:

               а)

               да предоставя съвети и подкрепа от страна на Съюза в политическия процес;

               б)

               да съдейства за цялостната политическа координация на действията на Съюза в Косово;

               в)

               да укрепва присъствието на Съюза в Косово и да осигурява неговата съгласуваност и ефективност;

               г)

               да предоставя политически насоки на местно равнище на ръководителя на мисията на Европейския съюз в областта на върховенството на закона в Косово (EULEX KOSOVO), включително по политическите аспекти на въпросите, свързани с отговорности от изпълнителен характер;

               д)

               да осигурява последователността и съгласуваността на действията на Съюза в Косово;

               е)

               да оказва подкрепа за напредъка на Косово по пътя към Съюза в съответствие с европейската перспектива на региона чрез целенасочена обществена комуникация и дейности на Съюза за осведомяване, целящи осигуряването на по-широко разбиране и подкрепа от страна на обществеността в Косово по въпроси, свързани със Съюза;

               ж)

               да наблюдава, подпомага и улеснява напредъка по политически, икономически и европейски приоритети съгласно съответните институционални правомощия и отговорности;

               з)

               в сътрудничество със СПЕС за правата на човека да допринася за развитието и укрепването на зачитането на правата на човека и основните свободи в Косово, включително по отношение на жените и децата, в съответствие с политиката на Съюза в областта на правата на човека и насоките на Съюза по въпросите на правата на човека;

               и)

               да подпомага водения със съдействието на Съюза диалог между Белград и Прищина.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   Комитетът по политика и сигурност (КПС) поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   3.   СПЕС работи в тясна координация с Европейската служба за външна дейност (ЕСВД).
   Член 5
   Финансиране
   1.   Референтната сума, предназначена за покриване на разходите, свързани с мандата на СПЕС, за периода от 1 юли 2013 г. до 30 юни 2014 г. възлиза на 1 870 000 EUR.
   2.   Управлението на разходите се извършва в съответствие с процедурите и правилата, приложими към общия бюджет на Съюза. Граждани на държавите от Западните Балкани имат право да участват в търгове за възлагане на поръчки.
   3.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 6
   Сформиране и състав на екипа
   1.   Назначава се специализиран персонал, който да подпомага СПЕС при изпълнението на мандата му и да допринася за съгласуваността, осигуряването на информация за дейността на Съюза в Косово като цяло и нейната ефективност. В рамките на мандата си и на предоставените финансови средства СПЕС отговаря за сформирането на своя екип. Екипът включва експерти по конкретни въпроси на политиката съобразно изискванията на мандата. СПЕС предоставя своевременно на Съвета и Комисията актуална информация за състава на своя екип.
   2.   Държавите членки, институциите на Съюза и ЕСВД могат да предлагат командироването на служители, които да работят със СПЕС. Възнаграждението на тези командировани служители се поема съответно от държавата членка, съответната институция на Съюза или ЕСВД. Експертите, командировани от държавите членки в институциите на Съюза или в ЕСВД, могат също да бъдат командировани за работа със СПЕС. Договорно наетите членове на международния персонал трябва да са граждани на държава членка.
   3.   Всички командировани служители остават под административното ръководство на изпращащата държава членка, институция на Съюза или ЕСВД и изпълняват задълженията си и действат в интерес на изпълнението на мандата на СПЕС.
   Член 7
   Привилегии и имунитет на СПЕС и неговия персонал
   Привилегиите, имунитетите и допълнителните гаранции, необходими за изпълнението и безпрепятственото провеждане на мисията на СПЕС и на членовете на неговия персонал, се договарят съответно с приемащата страна или страни. За тази цел държавите членки и ЕСВД оказват цялата необходима подкрепа.
   Член 8
   Сигурност на класифицираната информация на ЕС
   1.   СПЕС и членовете на неговия екип спазват принципите и минималните стандарти за сигурност, установени с Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (3).
   2.   ВП е оправомощен да предоставя на НАТО/КФОР класифицирана информация и класифицирани документи на ЕС до ниво „CONFIDENTIEL UE/EU CONFIDENTIAL“, изготвени за целите на действията, в съответствие с правилата за сигурност за защита на класифицирана информация на ЕС.
   3.   В съответствие с оперативните нужди на СПЕС ВП е оправомощен да предоставя на Организацията на обединените нации (ООН) и на Организацията за сигурност и сътрудничество в Европа (ОССЕ) класифицирана информация и класифицирани документи на ЕС до ниво „RESTREINT UE/EU RESTRICTED“, изготвени за целите на действията на Съюза в Косово, в съответствие с правилата за сигурност за защита на класифицирана информация на ЕС. За тази цел се изготвят споразумения на местно равнище.
   4.   ВП е оправомощен да предоставя на трети страни, свързани с настоящото решение, некласифицирани документи на ЕС, отнасящи се до обсъжданията в Съвета във връзка с действията, за които се прилага задължението за опазване на служебна тайна съгласно член 6, параграф 1 от Процедурния правилник на Съвета (4).
   Член 9
   Достъп до информация и логистична подкрепа
   1.   Държавите членки, Комисията и Генералният секретариат на Съвета осигуряват на СПЕС достъп до всяка информация от значение за него.
   2.   Делегацията на Съюза и/или държавите членки, в зависимост от случая, осигуряват логистична подкрепа в региона.
   Член 10
   Сигурност
   В съответствие с политиката на Съюза за сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки съобразно мандата си и обстановката от гледна точка на сигурността в географския регион, за който отговаря, за сигурността на целия персонал под неговото пряко ръководство, по-специално като:

               а)

               разработва, въз основа на насоки от страна на ЕСВД, съобразен със спецификата на мисията план за сигурност, който включва специфични за мисията физически, организационни и процедурни мерки за сигурност, уреждащ управлението на безопасното придвижване на персонала към и в рамките на района на мисията, както и управлението на инциденти, свързани със сигурността, и който включва план на мисията за действие при извънредни обстоятелства и за евакуация;

               б)

               гарантира, че целият персонал, разположен извън Съюза, е застрахован за висок риск в съответствие с условията в района на мисията;

               в)

               гарантира, че всички членове на неговия екип, които се разполагат извън Съюза, включително местно наетият персонал, са преминали подходящо обучение за сигурност преди или непосредствено след пристигането си в района на мисията, съобразено със степента на риск, определена за района на мисията от ЕВСД;

               г)

               гарантира изпълнението на всички одобрени препоръки, направени в резултат на извършените редовни оценки на сигурността, и представя пред Съвета, ВП и Комисията писмени доклади относно изпълнението на тези препоръки, както и относно други свързани със сигурността въпроси, в рамките на междинния доклад и доклада за изпълнението на мандата.

         Член 11
   Доклади
   СПЕС представя редовни устни и писмени доклади пред ВП и КПС. При необходимост СПЕС докладва също така пред работните групи на Съвета. Редовните писмени доклади се разпространяват чрез мрежата COREU. По препоръка на ВП или КПС СПЕС представя доклади пред Съвета по външни работи. В съответствие с член 36 от Договора СПЕС може да участва в информирането на Европейския парламент.
   Член 12
   Координация
   1.   СПЕС съдейства за цялостната политическа координация в рамките на Съюза. Той допринася за осигуряване на съгласувано използване на всички инструменти на Съюза на мястото на мисията с оглед постигане на целите на политиката на Съюза. Дейността на СПЕС е съгласувана с тази на Комисията, както и с дейността на други СПЕС в същия регион, когато това е целесъобразно. СПЕС провежда редовни брифинги пред мисиите на държавите членки и делегациите на Съюза.
   2.   На място се поддържат тесни връзки с ръководителите на делегациите на Съюза в региона и с ръководителите на мисии на държавите членки. Те полагат всички възможни усилия, за да съдействат на СПЕС при изпълнението на неговия мандат. СПЕС предоставя политически насоки на местно равнище на ръководителя на EULEX KOSOVO, включително по политическите аспекти на въпросите, свързани с отговорности от изпълнителен характер. СПЕС и командващият цивилните операции се консултират помежду си при необходимост.
   3.   СПЕС поддържа също така връзка със съответните местни органи и с други участници на международно и регионално равнище, представени на място.
   4.   СПЕС заедно с други участници от страна на Съюза в района гарантира разпространението и обмена на информация между представените на място участници от страна на Съюза с цел постигане на висока степен на познаване и оценка на ситуацията сред всички тях.
   Член 13
   Помощ във връзка с претенции
   СПЕС и членовете на неговия персонал съдействат за осигуряването на материали за посрещане на претенции и задължения, възникнали във връзка с мандатите на предходните СПЕС в Косово, като за тази цел оказват административна помощ и осигуряват достъп до съответните преписки.
   Член 14
   Преглед
   Изпълнението на настоящото решение и неговата съгласуваност с други действия на Съюза в този регион подлежат на редовен преглед. СПЕС представя на Съвета, ВП и Комисията доклад за напредъка до края на декември 2013 г. и подробен доклад за изпълнението на мандата — в края на своя мандат.
   Член 15
   Влизане в сила
   Настоящото решение влиза в сила в деня на приемането му.
   Прилага се от 1 юли 2013 г.

      Съставено в Брюксел на 9 юли 2013 година.

            За Съвета

            Председател

         R. ŠADŽIUS

      (1)  Това название не засяга позициите по отношение на статута и е съобразено с Резолюция 1244(1999) на Съвета за сигурност на ООН и становището на Международния съд относно обявяването на независимост от страна на Косово.

      (2)  ОВ L 23, 26.1.2012 г., стр. 5.

      (3)  ОВ L 141, 27.5.2011 г., стр. 17.

      (4)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).


title: 2014/371/ОВППС: Решение EULEX KOSOVO/1/2014 на Комитета по политика и сигурност от 17 юни 2014 година за удължаване на мандата на ръководителя на мисията на Европейския съюз в областта на върховенството на закона в Косово (EULEX KOSOVO)

text:
               20.6.2014

               BG

               Официален вестник на Европейския съюз

               L 180/17

         Решение EULEX KOSOVO/1/2014 на Комитета по политика и сигурност
   от 17 юни 2014 година
   за удължаване на мандата на ръководителя на мисията на Европейския съюз в областта на върховенството на закона в Косово (EULEX KOSOVO)

      (2014/371/ОВППС)

   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2008/124/ОВППС на Съвета от 4 февруари 2008 г. относно мисията на Европейския съюз в областта на върховенството на закона в Косово EULEX KOSOVO (1), и по-специално член 12, параграф 2 от него,
   като има предвид, че:

               (1)

               В съответствие с член 12, параграф 2 от Съвместно действие 2008/124/ОВППС Комитетът по политика и сигурност (КПС) е оправомощен, в съответствие с член 38 от Договора, да взема необходимите решения с цел упражняване на политически контрол и стратегическо ръководство на мисията на (EULEX KOSOVO), включително решението за назначаване на ръководител на мисията.

               (2)

               На 4 декември 2012 г. КПС прие Решение EULEX KOSOVO/3/2012 (2), с което назначи посланик Bernd BORCHARDT за ръководител на мисията EULEX KOSOVO за срок от 1 февруари 2013 г. до 14 юни 2014 г.

               (3)

               На 12 юни 2014 г. Съветът прие Решение 2014/349/ОВППС (3) за изменение на Съвместно действие 2008/124/ОВППС и за удължаване на срока на EULEX KOSOVO до 14 юни 2016 г.

               (4)

               На 13 юни 2014 г. върховният представител на Съюза по въпросите на външните работи и политиката на сигурност предложи мандатът на посланик Bernd BORCHARDT като ръководител на EULEX KOSOVO да бъде удължен до 14 октомври 2014 г.,

         ПРИЕ НАСТОЯЩОТО РЕШЕНИЕ:
   Член 1
   Мандатът на посланик Bernd BORCHARDT като ръководител на мисията на (EULEX KOSOVO) се удължава до 14 октомври 2014 г.
   Член 2
   Настоящото решение влиза в сила в деня на приемането му.
   Прилага се считано от 15 юни 2014 г.

      Съставено в Брюксел на 17 юни 2014 година.

            За Комитета по политика и сигурност

            Председател

         W. STEVENS

      (1)  ОВ L 42, 16.2.2008 г., стp. 92.

      (2)  Решение EULEX KOSOVO/3/2012 на Комитета по политика и сигурност от 4 декември 2012 г. за назначаване на ръководител на мисията на Европейския съюз в областта на върховенството на закона в Косово EULEX KOSOVO (ОВ L 334, 6.12.2012 г., стp. 46).

      (3)  ОВ L 174, 13.6.2014 г., стp. 42.


title: Решение № 146 от 10 октомври 1990 година относно тълкуването на член 94, параграф 9 от Регламент (ЕИО) № 1408/71 91/424/ЕИО

text:
Важна правна забележка

|

31991D0424

Официален вестник n° L 235 , 23/08/1991 стр. 0009 - 0020 специално финландско издание: глава 5 том 5 стр. 0081  специално шведско издание: глава 5 том 5 стр. 0081  специално чешко издание глава 05 том 01 стр. 428  - 437 специално испанско издание глава 05 том 01 стр. 428  - 437 специално унгарско издание глава 05 том 01 стр. 428  - 437 специално литвийско издание глава 05 том 01 стр. 428  - 437 LV.ES глава 05 том 01 стр. 428  - 437 MT.ES глава 05 том 01 стр. 428  - 437 PL.ES глава 05 том 01 стр. 428  - 437 SK.ES глава 05 том 01 стр. 428  - 437 специално словенско издание глава 05 том 01 стр. 428  - 437

		19901010Решение № 146от 10 октомври 1990 годинаотносно тълкуването на член 94, параграф 9 от Регламент (ЕИО) № 1408/7191/424/ЕИОАДМИНИСТРАТИВНАТА КОМИСИЯ НА ЕВРОПЕЙСКИТЕ ОБЩНОСТИ ПО СОЦИАЛНОТО ОСИГУРЯВАНЕ НА МИГРИРАЩИТЕ РАБОТНИЦИ,като взе предвид член 81, буква а) от Регламент (ЕИО) № 1408/71 на Съвета от 14 юни 1971 г. за прилагането на схеми за социално осигуряване на заети лица, самостоятелно заети лица и членове на техните семейства, които се движат в рамките на Общността, съгласно който отговаря за решаването на всички административни въпроси и въпроси за тълкуването на разпоредбите на Регламент (ЕИО) № 1408/71 и последващите регламенти,като взе предвид член 2, параграф 1 от Регламент (ЕИО) № 574/72 на Съвета от 21 март 1972 г., съгласно който отговаря за разработването на образци на удостоверения, заверени декларации, декларации, молби и други документи, необходими за прилагането на регламентите,като взе предвид Регламент (ЕИО) № 3427/89 на Съвета от 30 октомври 1989 г., който въвежда единно решение във всички държави-членки на проблема с изплащането на семейни обезщетения на членовете на семействата, които не пребивават на територията на компетентната държава,като взе предвид член 94, параграф 9, както е изменен от посочения регламент, който от една страна предвижда семейните помощи, получавани от работниците във Франция за членове на техните семейства, които пребивават в друга държава-членка към 15 ноември 1989 г., да продължат да се изплащат в размерите, сроковете и процедурите към същата дата, доколкото надхвърлят по размер обезщетенията, които се изплащат от 16 ноември 1989 г., и доколкото съответните лица попадат под френското законодателство, а от друга страна предвижда Административната комисия да представи становище по процедурите за изпълнение на този параграф и по-конкретно за поделяне на разходите по посочените помощи,като има предвид, че е важно да се даде точно определение на приложното поле на член 94, параграф 9 и на условията за неговото прилагане;като има предвид, че е необходимо да се разработи процедура за предоставяне на помощите по отношение на отговорностите на съответните институции, за сравняване на размерите на семейните помощи (гарантираните размери) и предвидените семейни обезщетения във Франция, за изплащането при необходимост на допълнителна сума в размер на разликата между тези две суми и за поделяне на разходите за помощите между съответните институции;като има предвид, че освен това е необходимо да се уточни обменният курс на валутите при посоченото сравняване;като има предвид, че следва да бъдат създадени два конкретни образеца — единият за удостоверяване изплащането на семейни помощи за ноември 1989 г. и другият за удостоверяване продължаването или прекратяването на изплащането на семейни помощи по член 94, параграф 9;като има предвид, че езикът, на който следва да бъдат издадени образците, е уточнен съгласно Препоръка № 15 на Административната комисия;като има предвид, накрая, че следва да се определят сроковете за упражняване правото да се получава гарантираният размер на семейните помощи;като предприе действия съгласно член 80, параграф 3 от Регламент (ЕИО) № 1408/71,РЕШИ СЛЕДНОТО:1. а) Разпоредбите на член 94, параграф 9 от Регламент (ЕИО) № 1408/71 се прилагат, ако работникът по френското законодателство получава предвидените в предишния член 73, параграф 2 семейни помощи за членовете на неговото семейство, които пребивават в друга държава-членка; те не се прилагат, ако правото на семейни обезщетения е придобито в държавата по пребиваване към 15 ноември 1989 г.; те окончателно престават да се прилагат, ако впоследствие се придобие право на семейни обезщетения в държавата по пребиваване.Освен това семейните помощи, които заето във Франция лице получава към 15 ноември 1989 г. за членовете на своето семейство, които пребивават в друга държава-членка, продължават да се получават съгласно разпоредбите на член 94, параграф 9, доколкото членовете на семейството продължават да пребивават на територията на другата държава-членка.б) Посочените в член 94, параграф 9 от Регламент (ЕИО) № 1408/71 семейни помощи са тези, които ефективно са предоставени на работника през ноември 1989 г. за членовете на семейството, които отговарят на изискванията за изплащане на такива помощи. Размерът на посочените помощи представлява гарантираният размер.Посочените в гореспоменатия член семейни обезщетения са френските семейни обезщетения, които се дължат на работника от 16 ноември 1989 г.в) Ако в продължение на два последователни месеца размерът на френските семейни обезщетения, с изключение на платените като еднократни суми (последните не се включват за целите на сравнението), е по-голям или равен на гарантирания размер за дадения месец, правото на тези суми се прекратява окончателно.По отношение на условието по член 94, параграф 9 заинтересованото лице да продължава да се подчинява на френското законодателство, не се отчитат прекъсванията на работата за по-малко от един месец или периодите на временно отстраняване от работа поради болест, майчинство, трудова злополука, професионална болест или безработица, при които продължават да се получават възнаграждението или съответните обезщетения по френското законодателство, с изключение на пенсиите и анюитетите или плащанията поради платен отпуск, стачка или локаут.г) Гарантираният размер се определя окончателно. По-конкретно, той не може да се преразглежда впоследствие поради промяна в размера на семейните помощи съгласно законодателството на държавата-членка, на чиято територия пребивават членовете на семейството на 15 ноември 1989 г., или поради увеличаване броя на членовете на семейството.Но при последващо намаляване на членовете на семейството по член 94, параграф 9 в държавата-членка, където пребивават, гарантираният размер се преизчислява на основата на оставащите членове на семейството в размерите и границите, приложими на 15 ноември 1989 г. на територията на съответната държава-членка.2. а) За да може френската компетентна институция да определи дали се прилагат разпоредбите на член 94, параграф 9, институцията на мястото, където пребивават членовете на семейството на 15 ноември 1989 г., по молба на съответните лица или на френската институция издава декларация дали семейните помощи действително са били изплатени за ноември 1989 г. по образец Е 412 F, който е приложен по-долу.Ако семейните помощи са били изплатени, институцията на мястото на пребиваване в заверената декларация посочва членовете на семейството, за които помощите са получени, както и размера на помощите на член от семейството или за семейството като цяло в съответствие с приложимите законови разпоредби.Посочената заверена декларация трябва също така да посочва дали съпругът/съпругата на лицето, получило семейните помощи, е работил/а през ноември 1989 г. или е извършвал/а дейност по смисъла на Решение № 199.б) След получаване на заверената декларация френската компетентна институция при необходимост сравнява размера на семейните обезщетения, посочени във второто изречение на параграф 1, буква б) с гарантирания размер.Ако размерът на семейните обезщетения е по-голям или равен на гарантирания размер, компетентната институция предоставя само обезщетенията.Ако размерът на семейните обезщетения е по-малък от гарантирания размер, компетентната френска институция предоставя обезщетенията, както и допълнителна сума в размер на разликата между гарантирания размер и тези обезщетения се предоставят от институцията на мястото на пребиваване.Ако размерът на френските семейни обезщетения се равнява на нула, предоставената от компетентната институция на мястото на пребиваване надбавка се равнява на гарантирания размер.в) За да може да се направи сравнението по предходната точка, френската компетентна институция преобразува гарантирания размер в собствената си валута по курса съгласно член 107, параграф 1 от Регламент (ЕИО) № 574/72. Взема се предвид обменният курс за 16 ноември 1989 г.3. а) Когато трябва да се предостави добавка, френската компетентна институция всеки месец изпраща на институцията на мястото на пребиваване удостоверение за продължаването или прекратяването на изплащането на семейни помощи по образец Е 413 F, който е приложен по-долу.При получаване на удостоверението институцията на мястото на пребиваване предоставя добавката в размер на разликата между гарантирания размер и равностойността на френските семейни обезщетения в собствената си валута по официалния обменен курс за датата на сравнението.б) Ако законодателството, прилагано от институцията на мястото на пребиваване, предвижда изплащане на семейните обезщетения на интервали, различни от месечните, тази институция може да предоставя добавката в съответствие с посочените интервали.в) Ако заинтересованото лице престане да се ползва от разпоредбите на член 94, параграф 9, френската компетентна институция използва посоченото в предходните точки удостоверение, за да уведоми институцията на мястото на пребиваване за окончателното прекратяване на правото да се получава гарантираният размер.4. Компетентните органи на държавите-членки предоставят на съответните компетентни институции посочените в параграф 2, буква а) и параграф 3, буква а) образци. Образците се предоставят на официалните езици на Общността и се оформят по такъв начин, че различните версии да могат да се наслагват без никакви отклонения и всяко лице да може да ползва образец на собствения си език.5. При преизчисляване на гарантирания размер според условията, посочени в третото изречение на параграф 1, буква г), институцията на мястото на пребиваване още веднъж издава удостоверението по параграф 2, буква а). След това френската компетентна институция прави ново сравнение в съответствие с параграф 2, букви б) и в).6. Разходите за помощите, които представляват гарантирания размер по член 94, параграф 9 от Регламент (ЕИО) № 1408/71, се поделят по следния начин:- френската компетентна институция поема разходите за тези помощи до общия размер на френските семейни обезщетения, изплащани на работниците за членовете на техните семейства с пребиваване в друга държава-членка;- институцията на мястото на пребиваване на членовете на семейството поема разходите за разликата между гарантирания размер и размера на посочените семейни обезщетения.Въпреки това Франция и друга държава-членка или техните компетентни органи могат да се споразумеят по друг начин за поделяне на разходите, като уведомяват за това Административната комисия.7. За упражняването на признатото по член 94, параграф 9 право на гарантиран размер на семейните помощи двегодишният срок по френското законодателство се прекратява временно до датата на прилагане на настоящото решение и се прилага само считано от посочената дата.8. Настоящото решение влиза в сила от първия ден на месеца след публикуването му в Официален вестник на Европейските общности.Председател на Административната комисия:M. T. Ferraro--------------------------------------------------19901010+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: 2008/536/ЕО: Решение на Европейския парламент от 24 април 2007 година относно приключването на сметките във връзка с изпълнението на общия бюджет на Европейската агенция за мрежова и информационна сигурност за финансовата 2005 година

text:
               15.7.2008

               BG

               Официален вестник на Европейския съюз

               L 187/180

      РЕШЕНИЕ НА ЕВРОПЕЙСКИЯ ПАРЛАМЕНТ

   от 24 април 2007 година
   относно приключването на сметките във връзка с изпълнението на общия бюджет на Европейската агенция за мрежова и информационна сигурност за финансовата 2005 година
   (2008/536/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателния годишен отчет на Европейската агенция за мрежова и информационна сигурност за 2005 финансова година (1),
   като взе предвид доклада на Сметната палата за окончателния годишен отчет на Европейската агенция за мрежова и информационна сигурност за 2005 финансова година, заедно с отговорите на Агенцията (2),
   като взе предвид препоръката на Съвета от 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (EО, Eвратoм) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 460/2004 на Европейския парламент и на Съвета от 10 март 2004 г. за създаване на Европейската агенция за мрежова и информационна сигурност (4), и по-специално член 17 от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол и становището на Комисията по заетост и социални въпроси (A6-0102/2007),

               1.

               Отбелязва, че окончателният годишен отчет на Европейската агенция за мрежова и информационна сигурност за финансовата 2005 година е, както следва:
               Отчет за приходите и разходите за финансовата 2005 година
                      (6)

                           (в хиляди евро)

                           2005 г.

                              Приходи

                           Субсидии от Комисията

                           4 400

                           Целеви приходи

                           Разни приходи

                              Приходи общо a)

                              4 400

                              Бюджетни разходи за финансовата година

                              Персонал — дял I от бюджета

                           Плащания

                           -1 490

                           Пренесени бюджетни кредити

                           - 257

                              Администрация — дял II от бюджета

                           Плащания

                           - 453

                           Пренесени бюджетни кредити

                           -1 065

                              Оперативни дейности — дял III от бюджета (с изключение на целевите приходи)

                           Плащания срещу бюджетни кредити за плащания за финансовата година

                           - 196

                           Плащания срещу неизпълнени задължения към 31.12.2003 г.

                           Пренесени бюджетни кредити

                           - 790

                              Целеви приходи (PHARE и трети страни)

                           Плащания

                           Пренесени бюджетни кредити

                              Разходи общо б)

                              -4 251

                              Резултати за финансовата година (a – б)

                              149

                              Пренесен баланс от предходната финансова година

                              Бюджетни кредити от година N – 1, пренесени и анулирани (недиференцирани кредити по дялове I и II)

                              Неутрализиране на пренос от N – 1 за дял III във връзка с преминаването към диференцирани кредити:

                              Суми за повторно използване от предходната финансова година, неползвани

                              Възстановяване на Комисията

                              Разлики в обменен курс

                              Баланс за финансовата година

                              149

                              Източник: информация, подадена от Агенцията — тази таблица обобщава данните, представени от Агенцията в нейните годишни отчети.

               2.

               Одобрява приключването на сметките на Европейската агенция за мрежова и информационна сигурност за финансовата 2005 година;

               3.

               Възлага на своя председател да предаде настоящото решение на директора на Европейската агенция за мрежова и информационна сигурност, Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 266, 31.10.2006 г., стр. 16.

      (2)  ОВ C 312, 19.12.2006 г., стр. 1.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 77, 13.3.2004 г., стр. 1.

      (5)  ОВ L 357, 31.12.2002 г., стр. 72.

      (6)  Подадени са данни само за 2005 г. поради факта, че това е новосъздадена агенция.


title: 2013/3/ЕС: Решение на Съвета от 20 декември 2012 година относно започването на автоматизиран обмен на данни по отношение на ДНК данни в Полша

text:
               8.1.2013

               BG

               Официален вестник на Европейския съюз

               L 3/5

         РЕШЕНИЕ НА СЪВЕТА
   от 20 декември 2012 година
   относно започването на автоматизиран обмен на данни по отношение на ДНК данни в Полша
   (2013/3/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (1), и по-специално член 2, параграф 3 и член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите.

               (2)

               От това следва, че член 25 от Решение 2008/615/ПВР е приложим и че Съветът трябва да реши с единодушие дали държавите членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, се вземат въз основа на доклад за оценка, който се изготвя на основата на въпросник. По отношение на автоматизирания обмен на данни в съответствие с глава 2 от Решение 2008/615/ПВР докладът за оценка се основава на посещение за оценка и на пилотно изпитване.

               (4)

               Полша e информирала Генералния секретариат на Съвета за националните файлове с ДНК анализи, към които се прилагат членове 2—6 от Решение 2008/615/ПВР, както и за условията за автоматизирано търсене, посочени в член 3, параграф 1 от същото решение, в съответствие с член 36, параграф 2 от него.

               (5)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всички случаи на автоматизиран обмен на данни и трябва да бъде попълнен от държавата членка веднага щом тя счете, че е изпълнила необходимите условия за обмен на данни за съответната категория данни.

               (6)

               Полша е попълнила въпросника относно защитата на данни, както и въпросника относно обмена на ДНК данни.

               (7)

               Полша е осъществила успешно пилотно изпитване със Словакия.

               (8)

               Проведено е посещение за оценка в Полша, като екипът за оценка от Словакия е изготвил доклад за посещението и го е предал на съответната работна група на Съвета.

               (9)

               На Съвета е представен доклад за цялостна оценка, в който са обобщени резултатите от въпросника, посещението за оценка и пилотното изпитване на обмена на ДНК данни,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене и сравняване на ДНК данни Полша е въвела изцяло общите разпоредби за защита на данните, съдържащи се в глава 6 от Решение 2008/615/ПВР, и има право да получава и предоставя лични данни съгласно членове 3 и 4 от посоченото решение, считано от датата на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 20 декември 2012 година.

            За Съвета

            Председател

         E. FLOURENTZOU

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.